Document ID: 32011R0715

REGOLAMENT TA’ IMPLIMENTAZZJONI TAL-KUMMISSJONI (UE) Nru 715/2011
tad-19 ta’ Lulju 2011
li jemenda, għall-ħmistax-il darba, ir-Regolament tal-Kunsill (KE) Nru 1763/2004 li jimponi ċerti miżuri restrittivi biex isostnu l-implimentazzjoni effettiva tal-mandat tat-Tribunal Kriminali Internazzjonali għal dik li qabel kienet il-Jugoslavja (ICTY)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1763/2004 tal-11 ta' Ottubru 2004 li jimponi ċerti miżuri restrittivi biex isostnu l-implimentazzjoni effettiva tal-mandat tat-Tribunal Kriminali Internazzjonali għal dik li qabel kienet il-Jugoslavja (ICTY) (1), u b’mod partikolari l-Artikolu 10(a) tiegħu,
Billi:
(1)
L-Anness I tar-Regolament (KE) Nru 1763/2004 jelenka l-persuni li jaqgħu taħt l-iffriżar ta’ fondi u riżorsi finanzjarji skont dak ir-Regolament.
(2)
Il-Kummissjoni għandha s-setgħa li temenda dak l-Anness, filwaqt li tikkunsidra Deċiżjonijiet tal-Kunsill li jimplimentaw il-Pożizzjoni Komuni tal-Kunsill 2004/694/PESK dwar aktar miżuri b’appoġġ għall-implimentazzjoni effettiva tal-mandat tal-ICTY (2). Il-Pożizzjoni Komuni 2004/694/PESK ġiet sostitwita mid-Deċiżjoni tal-Kunsill 2010/603/PESK dwar aktar miżuri b’appoġġ għall-implimentazzjoni effettiva tal-mandat tal-ICTY (3). Id-Deċiżjoni tal-Kunsill 2011/422/PESK (4) timplimenta d-Deċiżjoni 2010/603/PESK.
(3)
Ir-Regolament (KE) Nru 1763/2004 jġib fis-seħħ id-Deċiżjoni 2010/603/PESK sa dak il-livell li fih hija meħtieġa azzjoni fil-livell tal-Unjoni. L-Anness I tar-Regolament (KE) Nru 1763/2004 għandu għaldaqstant jiġi emendat kif xieraq,
ADOTTAT DAN IR-REGOLAMENT:
Artikolu 1
L-Anness I tar-Regolament (KE) Nru 1763/2004 hu emendat skont l-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, id-19 ta’ Lulju 2011.

Labels: 13
18
11
5